यस निर्वाचनपश्चात् बन्ने सरकारले हामी जनताको पक्षमा गर्नुपर्ने धेरै विषय छन् । यहाँको शिक्षामा आमूल रूपान्तरण गरेर हर गाउँको विद्यालयलाई अन्तर्राष्ट्रियस्तरको विद्यालयमा रूपान्तरण गर्नुपर्नेछ । हरेक स्वास्थ्य चौकीलाई सुविधासम्पन्न अस्पतालमा रूपान्तरण गर्नुपर्नेछ । गाउँगाउँमा रहेको जातीय विभेद अन्त्य गरी समावेशी समाज निर्माण गर्नुपर्छ । घरघरमा रहेको छोरा र छोरीबीचको विभेद अन्त्य गर्नुपर्नेछ । दाइजो प्रथा र बोक्सी प्रथाबाट ग्रसित समाजलाई आदर्श समाजमा रूपान्तरण गर्नुपर्नेछ ।
